Palkkasumma kasvoi 4 % marras-tammikuussa | Oikotie Työpaikat
Palkkasumma kasvoi 4 % marras-tammikuussa
15.3.2018 klo 5:00
Tilastokeskuksen tietojen mukaan koko talouden palkkasumma oli marraskuusta 2017 ja tammikuuhun 2018 yhteensä 4,0 % suurempi kuin vastaavana ajanjaksona vuosi sitten.
Tammikuussa koko talouden palkkasumma kasvoi edellisvuodesta 4,5 %. Vuosi sitten marras-tammikuussa koko talouden palkkasumma kasvoi 2,6 %.
Yksityisellä sektorilla maksettujen palkkojen summa oli marras-tammikuussa 5,2 % suurempi vuoden takaiseen verrattuna. Julkisen sektorin palkkasumma oli 2,7 % suurempi kuin vastaavana ajanjaksona vuosi sitten.
Tammikuussa 2018 yksityisen sektorin palkkasumma kasvoi 6,0 % ja julkisen sektorin palkkasumma 2,9 % vuoteen 2017 verrattuna. Vuosi sitten marras-tammikuussa palkkasumma kasvoi yksityisellä sektorilla 3,7 % ja julkisella sektorilla 0,6 % vuodentakaisesta.